EELNÕU



*RAKVERE VALLAVOLIKOGU*

**MÄÄRUS**

Sõmeru 21. oktoober 2020 nr

**Määruste kehtetuks tunnistamine**

Määrus kehtestatakse *haldusmenetluse seaduse* § § 92 ja § 93 lg 1 alusel

**§ 1. Määruste kehtetuks tunnistamine**

Tunnistada kehtetuks:

1) Sõmeru Vallavolikogu 23.03.2016 määrus nr 46 ,,Riigieelarvest makstavate toetuste kasutamise kord’’ (avaldamismärge RT IV, 29.03.2016, 222) .

2) Sõmeru Vallavolikogu 26.05.2016 määrus nr 53 ,,Riigi rahastatava lapsehoiuteenuse rahaliste vahendite ülejäägi kasutamise kord’’ (avaldamismärge RT IV, 31.05.2016, 11).

3) Rakvere Vallavolikogu 25.05.2016 määrus nr 6 ,, Riigi rahastatava lapsehoiuteenuse rahaliste vahendite ülejäägi kasutamise kord’’ (avaldamismärge RT IV, 31.05.2016, 22).

**§ 2.** **Määruse jõustumine**

Määrus jõustub kolmandal päeval peale Riigi Teatajas avaldamist.

Peep Vassiljev

Vallavolikogu esimees

Seletuskiri

1) 01.01.2017.a. kehtima hakanud sotsiaalhoolekande seaduse § 156 lg 3 tulenevalt saab riigieelarvest omavalitsusele eraldatavat raha kasutada sotsiaalteenuste osutamiseks ja arendamiseks, sh investeeringute kulude ja täiendavate sotsiaaltoetuste maksmise kulude osaliseks katmiseks. Varasema, kuni 31.12.2016.a. kehtinud sotsiaalhoolekande seaduse regulatsiooni alusel kehtestatud Sõmeru Vallavolikogu 23.03.2016 määrus nr 46 ,,Riigieelarvest makstavate toetuste kasutamise kord’’ tuleb tunnistada kehtetuks.

2) 01.01.2017.a. muutus kehtetuks 2016.a. lõpuni kehtinud sotsiaalhoolekande seaduse 5 peatükk *Lapsehoiuteenus* koos seda peatükki reguleerivate § 108 - § 115.

Sellest tulenevalt tuleb tunnistada kehtetuks 2016.a. sotsiaalhoolekande seaduse alusel kehtestatud Sõmeru Vallavolikogu 26.05.2016 määrus nr 53 ,,Riigi rahastatava lapsehoiuteenuse rahaliste vahendite ülejäägi kasutamise kord’’ ja sotsiaalhoolekande seaduse  § 113 lõike 4 alusel kehtestatud Rakvere Vallavolikogu 25.05.2016.a. määrus nr 6 ,,Riigi rahastatava lapsehoiuteenuse rahaliste vahendite ülejäägi kasutamise kord’’.